**Pravidlá a podmienky spotrebiteľskej súťaže**[[1]](#footnote-1)

1. Vyhlasovateľ, organizátor a prevádzkovateľ spotrebiteľskej súťaže

Spotrebiteľskú súťaž „**Hľadaj a vyhraj!“**

(ďalej len „**spotrebiteľská súťaž**“) vyhlasuje, organizuje a prevádzkuje spoločnosť **MARESI Foodbroker, s.r.o.** so sídlom Viktorínova 1, 821 08 Bratislava, zapísaná v OR vedenom Mestským súdom Bratislava III, odd.: Sro, vložka č.: 5289/B, IČO: 31 352 936 (ďalej len „**organizátor**“).

Spotrebiteľská súťaž sa riadi a spravuje výlučne týmito pravidlami a podmienkami spotrebiteľskej súťaže (ďalej len „**Podmienky**“).

Technickú realizáciu spotrebiteľskej súťaže a odovzdávanie výhier zabezpečuje spoločnosť **" CCL s.r.o. "** so sídlom Sv. Cyrila a Metoda 2, 921 01 Piešťany, zapísaná v Obchodnom registri Okresného súdu Trnava, oddiel: Sro, vložka číslo 13467/T, IČO: 36 249 165(ďalej len „**technický zriaďovateľ**“).

Technický zriaďovateľ zabezpečuje pre organizátora a v jeho mene realizáciu spotrebiteľskej súťaže z technického, logistického, koordinačného a bezpečnostného hľadiska.

1. Podmienky účasti

Spotrebiteľskej súťaže sa môžu zúčastniť len fyzické osoby staršie ako 18 (osemnásť) rokov s trvalým pobytom na území Slovenskej republiky.

V prípade, že sa výhercom spotrebiteľskej súťaže stane osoba, ktorá nespĺňa podmienky účasti podľa Podmienok, výhra tejto osobe nebude odovzdaná. V prípade, že jej bola výhra odovzdaná, je táto osoba povinná výhru vrátiť organizátorovi bezodkladne na základe písomnej výzvy organizátora, resp. nahradiť organizátorovi plnú hodnotu príslušnej výhry.

1. Trvanie spotrebiteľskej súťaže

Spotrebiteľská súťaž bude prebiehať v období od **15.10.2024** do **31.10.2024** na území Slovenskej republiky.

Na riadne zapojenie sa do spotrebiteľskej súťaže a získanie účasti v nej je potrebné v čase trvania spotrebiteľskej súťaže splniť všetky podmienky účasti uvedené v týchto Podmienkach.

Organizátor si vyhradzuje právo spotrebiteľskú súťaž ukončiť za podmienok stanovených zákonom a v prípade udalostí *vis maior* (odpadnutie účelu súťaže, nemožnosť plnenia predmetu súťaže, vyhlásenie konkurzu na majetok organizátora a pod.).

1. Pravidlá spotrebiteľskej súťaže

Pre účasť v súťaži zákazník naskenuje QR kód, ktorý nájde na vybraných billboardoch s grafickým prevedením  „Lorenz – snack to sme my.“ a vyplní súťažný formulár, v ktorom uvedie svoj e-mail.

Do spotrebiteľskej súťaže sa môže zapojiť každý zákazník organizátora, ktorý v čase trvania spotrebiteľskej súťaže splní nasledovné podmienky:

* nájde a naskenuje na svoj telefón QR kód, ktorý nájde na Lorenz billboarde;
* zaregistruje sa na QR kódom vygenerovanej webovej adrese prostredníctvom formuláru, v ktorom uvedie svoj e-mail a tým sa zapojí do žrebovania o výhru.

Splnením uvedených podmienok sa zákazník organizátora stane účastníkom spotrebiteľskej súťaže. Účastníci, ktorí naskenovali QR kód na Lorenz billboarde a následne sa zaregistrovali uvedením svojej e-mailovej adresy, budú zaradení do záverečného žrebovania o výhry.

*Každý zákazník organizátora sa môže zapojiť do spotrebiteľskej súťaže iba jedenkrát.*

*QR kód bude umiestený iba na vybraných Lorenz billboardoch, ktoré sú verejne prístupné a v bezpečnej zóne na parkoviskách pri obchodoch s predajom výrobkov Lorenz (teda nie na billboardoch napr. pri rýchlostných cestách a pod.).*

1. Výhry spotrebiteľskej súťaže

Výhrami zaradenými do spotrebiteľskej súťaže sú (sumárny počet výhier):

* **2 x Movie Night Box od Lorenz /oriešky podľa výberu organizátora + prívesok + vak + poukážka na predplatné VOYO na jeden mesiac/**

Žrebovanie výhercov výhier bude zo strany organizátora uskutočnené nasledovne:

Organizátor uskutoční do 30 dní od ukončenia súťaže žrebovanie z databázy tých účastníkov spotrebiteľskej súťaže, ktorí splnili Podmienky spotrebiteľskej súťaže, zaregistrovali sa počas celého trvania súťaže a odpovedali správne na súťažnú otázku.

Vyžrebovaných budú celkovo 2 (dvaja) súťažiaci, z ktorých každý jeden vyhrá jedinečný Movie Night Box od Lorenz / oriešky podľa výberu organizátora + vak + prívesok + poukážka na predplatné VOYO na jeden mesiac/

Výhry budú výhercom odovzdané technickým zriaďovateľom v lehote do 30 dní odo dňa skontaktovania sa s výhercom a poskytnutia požadovaných údajov technickému zriaďovateľovi zo strany výhercu.

V prípade, ak nebude možné kontaktovať výhercu a/alebo sa nepodarí výhru odovzdať výhercovi ani do 14 dní odo dňa márneho pokusu kontaktovať alebo odovzdať výhru, výherca stráca právo na získanie výhry. Organizátor je v uvedenom prípade oprávnený odovzdať výhru ďalšiemu výhercovi v poradí.

Každý účastník sa zúčastňuje spotrebiteľskej súťaže s poučením, keď v zmysle § 845 Občianskeho zákonníka nie je možné vymáhať výhry súdnou cestou.

Za výhru zaradenú do spotrebiteľskej súťaže nie je možné požadovať finančnú náhradu.

Výherca nemôže svoj nárok na výhru previesť na tretiu osobu.

1. Osobitné ustanovenia

Akákoľvek účasť na spotrebiteľskej súťaži, ktorá nie je v súlade s podmienkami účasti v spotrebiteľskej súťaži, krádež osobných údajov či akékoľvek iné zneužitie osobných údajov a/alebo iných dát, budú automaticky považované za podvodné a účasť v spotrebiteľskej súťaži bude neplatná.

Akákoľvek účasť účastníka na spotrebiteľskej súťaži, ktorá nie je v súlade s Podmienkami, bude neplatná a účastník môže byť zo spotrebiteľskej súťaže vylúčený, a to najmä v prípade, ak bude mať organizátor oprávnené podozrenie na podvodné, nepoctivé alebo nekalé konanie, konanie, ktoré nie je v súlade s dobrými mravmi účastníka či inej osoby, ktorá účastníkovi napomohla k výhre.

Organizátor si vyhradzuje právo rozhodovať o všetkých otázkach týkajúcich sa spotrebiteľskej súťaže, podľa vlastného uváženia spoločne s právom kedykoľvek obmedziť, odložiť, prerušiť, zmeniť alebo zrušiť spotrebiteľskú súťaž alebo zmeniť jej podmienky v zmysle zákonných ustanovení.

Spotrebiteľská súťaž sa riadi výlučne týmito Podmienkami a akékoľvek kratšie či stručné publikované pravidlá slúžia len na informatívny účel. V prípade rozporu ustanovení týchto Podmienok a propagačných materiálov týkajúcich sa spotrebiteľskej súťaže, nejasností týkajúcich sa výkladu Podmienok alebo propagačných materiálov, sa budú aplikovať prednostne príslušné ustanovenia týchto Podmienok.

V prípade akéhokoľvek sporu týkajúceho sa spotrebiteľskej súťaže bude rozhodnutie organizátora konečné a záväzné.

Organizátor nezodpovedá za škody vzniknuté v súvislosti s nesprávnymi údajmi poskytnutými účastníkom organizátorovi, ako ani za škody vzniknuté neuplatnením, nevyzdvihnutím alebo neprijatím výhry.

Organizátor nehradí účastníkom žiadne náklady, ktoré im vzniknú v súvislosti s ich účasťou, resp. výhrou v spotrebiteľskej súťaži.

Spotrebiteľská súťaž nie je hazardnou hrou v zmysle zák. č. 171/2005 Z. z. o hazardných hrách a o zmene a doplnení niektorých zákonov v platnom znení.

1. Účasť v spotrebiteľskej súťaži

Účasť v spotrebiteľskej súťaži je dobrovoľná.

Účastník účasťou v spotrebiteľskej súťaži vyslovuje súhlas s jej Podmienkami a súčasne vyhlasuje, že v čase zaradenia do účasti v nej dovŕšil 18 (osemnásty) rok života.

1. Ochrana osobných údajov

Organizátor rešpektuje a v plnej miere uplatňuje požiadavky na ochranu osobných údajov stanovené príslušnými právnymi predpismi, najmä Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa ruší smernica 95/46/ES (všeobecné nariadenie o ochrane údajov) (ďalej len „**Nariadenie**“) a zákonom č. 18/2018 Z. z. o ochrane osobných údajov (ďalej len „**Zákon**“)

Táto informácia je určená záujemcom a účastníkom spotrebiteľskej súťaže (ďalej len „**dotknuté osoby**“), ktorých osobné údaje spracúva organizátor. Jej cieľom je poskytnúť dotknutým osobám dostatočný prehľad o tom, ako sú ich osobné údaje spracúvané organizátorom a aké majú práva voči organizátorovi vo vzťahu k týmto údajom.

Táto informácia je aktuálna s účinnosťou odo dňa 25. 05. 2018.

*Kto spracúva Vaše osobné údaje*?

Prevádzkovateľom informačných systémov a spracovateľských činností, v ktorých a na základe ktorých sú spracúvané Vaše osobné údaje, je spoločnosť **MARESI Foodbroker, s.r.o.** so sídlom Viktorínova 1, 821 08 Bratislava, zapísaná v OR vedenom Mestským súdom Bratislava III, odd.: Sro, vložka č.: 5289/B, IČO: 31 352 936 (ďalej len „**Maresi**“ alebo „**prevádzkovateľ**“). Kontaktné údaje prevádzkovateľa sú uvedené nižšie.

Sprostredkovateľom osobných údajov, s ktorým Maresi spolupracuje v súvislosti so spotrebiteľskou súťažou, je spoločnosť **" CCL s.r.o. "** so sídlom Sv. Cyrila a Metoda 2, 921 01 Piešťany, zapísaná v Obchodnom registri Okresného súdu Trnava, oddiel: Sro, vložka číslo 13467/T, IČO: 36 249 165 (ďalej len „**sprostredkovateľ CCL**“).

*Aké osobné údaje sú spracúvané*?

Maresi spracúva Vaše osobné údaje v nasledovnom rozsahu: meno, priezvisko, adresa na doručovanie, e-mail.

*Pre aké účely sú Vaše osobné údaje spracúvané*?

Vaše osobné údaje sú spracúvané v informačných systémoch spracovateľskými činnosťami Maresi (a) na účel evidencie záujemcov a účastníkov spotrebiteľskej súťaže, (b) na účel kontaktovania výhercov spotrebiteľskej súťaže a zabezpečenia doručenia výhry výhercom.

Účel spracúvania osobných údajov na účel vyžrebovania výhercov spotrebiteľskej súťaže a zabezpečenia doručenia výhry výhercom (b) sa týka e-mailovej notifikácie prevádzkovateľa a sprostredkovateľa CCL.

*Na akom právnom základe sú Vaše osobné údaje spracúvané*?

Spracúvanie Vašich osobných údajov na účely (a),(b) je nevyhnutné pre oprávnené záujmy, ktoré sleduje prevádzkovateľ Maresi, pričom prevádzkovateľ plnohodnotne posúdil legitímnosť oprávnených záujmov a prirodzené očakávania dotknutých osôb v spojení s nimi, čo prevádzkovateľ zdokumentoval formou testov proporcionality (k nahliadnutiu dostupné na základe uplatnenia práva na informácie podľa čl. 12 Nariadenia.)

Maresi na tieto účely nespracúva žiadne osobné údaje osobitnej kategórie, Maresi na tieto účely nevykonáva žiadne profilovanie, automatizované spracúvanie a/alebo rozhodovanie. Toto prevádzkovateľ Maresi zabezpečil aj v prostredí poverených sprostredkovateľov.

*Kde sú spracúvané Vaše osobné údaje*?

Vaše osobné údaje sú spracúvané výlučne na území Slovenskej republiky v súlade s právnymi predpismi platnými na tomto území.

*Komu sú Vaše osobné údaje poskytované*?

Vaše osobné údaje môžu byť v nevyhnutnom rozsahu poskytnuté alebo inak sprístupnené orgánom dohľadu a dozoru nad činnosťou prevádzkovateľa, ďalším orgánom verejnej správy alebo verejnej moci oprávneným požadovať takéto údaje od prevádzkovateľa podľa príslušných právnych predpisov (najmä súdom a orgánom činným v trestnom konaní) a osobám poskytujúcim prevádzkovateľovi právne alebo iné odborné služby.

*Ako dlho sú spracúvané Vaše osobné údaje*?

V zmysle príslušných právnych predpisov sú Vaše osobné údaje spracúvané a uchovávané po dobu trvania spotrebiteľskej súťaže.

*Sú Vaše osobné údaje použité na automatické rozhodovanie*?

Vaše osobné údaje nie sú používané na profilovanie alebo na inú formu automatického rozhodovania.

*Aké máte práva ako dotknutá osoba*?

Ako osoba dotknutá spracúvaním osobných údajov máte voči Lorenz nasledovné práva:

* právo na prístup k osobným údajom – máte právo získať od Maresi potvrdenie o tom, či spracúva Vaše osobné údaje, a ak tomu tak je, máte právo získať prístup k týmto osobným údajom a informácie týkajúce sa ich spracúvania;
* právo na opravu osobných údajov – máte právo na to, aby Maresi bez zbytočného odkladu opravila alebo doplnila nesprávne alebo neúplné osobné údaje, ktoré sa Vás týkajú;
* právo na obmedzenie spracúvania osobných údajov – máte právo na to, aby v určitých prípadoch Maresi obmedzila spracúvanie Vašich osobných údajov;
* právo na vymazanie osobných údajov – máte právo na to, aby v určitých prípadoch Maresi vymazala Vaše osobné údaje, predovšetkým ak nie sú ďalej potrebné pre účely, na ktoré boli získané a spracúvané;
* právo namietať – máte právo namietať proti spracúvaniu Vašich osobných údajov, ak prevádzkovateľ nepreukáže naliehavosť oprávnených záujmov, pre ktoré osobné údaje spracúva. Na účely priameho marketingu máte právo namietať kedykoľvek.

Okrem toho máte právo podať sťažnosť dozornému orgánu, ktorým je Úrad na ochranu osobných údajov Slovenskej republiky. Úrad môžete kontaktovať písomne na adrese: Hraničná 12, 820 07 Bratislava 27, Slovenská republika, elektronickou poštou na adrese: [statny.dozor@pdp.gov.sk](mailto:statny.dozor@pdp.gov.sk), faxovou správou na čísle: +421 2 3231 3234 alebo telefonicky na čísle: +421 2 3231 3214.

*Kto dohliada na správnosť spracúvania* Vašichosobných *údajov*?

Na súlad spracúvania Vašich osobných údajov s príslušnými právnymi predpismi týkajúcimi sa ochrany osobných údajov dohliada kompetentná osoba v spojení s poskytovateľmi právnych služieb prevádzkovateľovi.

*Ako kontaktovať prevádzkovateľa*?

V prípade nejasností, otázok alebo uplatnenia práv týkajúcich sa spracúvania alebo ochrany Vašich osobných údajov môžete Maresi kontaktovať písomne na adrese: Viktorínova 1, 821 08 Bratislava, Slovenská republika, alebo elektronickou poštou na adrese: [office@maresi.sk](mailto:office@maresi.sk)

1. Záverečné ustanovenia

Spotrebiteľská súťaž sa riadi výlučne týmito podmienkami a akékoľvek kratšie či stručné publikované podmienky slúžia len na informatívne účely.

Podmienky sú k dispozícii na webovej stránke [www.lorenz.sk](http://www.lorenz.sk)

[**ZÁVEREČNÁ STRANA PRAVIDIEL SPOTREBITEĽSKEJ SÚŤAŽE**]

1. Spotrebiteľská súťaž vyhlásená v zmysle **§ 847** **a nasl. zákona č. 40/1964 Zb.** **Občiansky zákonník** v platnom znení, **§ 4 ods. 5 a nasl.** **zákona 22/2004 Z. z. o o elektronickom obchode** a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z., podľa ustanovení **zákona č. 250/2007 Z. z. o ochrane spotrebiteľa** a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, v spojení s **nariadením GDPR a zákonom č. 18/2018 o ochrane osobných údajov** [↑](#footnote-ref-1)